ENERĢĒTIKAS HARTAS SEKRETARIĀTS

|  |
| --- |
| CCDEC 2024  13 GEN |

Briselē, 2024. gada 3. decembrī

|  |
| --- |
| Saistītie dokumenti:  CC 761, CC 761 Rev,  CC 761 Rev 2,  Mess 2171/24 |

**ENERĢĒTIKAS HARTAS KONFERENCES LĒMUMS**

**Priekšmets: Enerģētikas hartas nolīguma pielikumu pārlabojumi un izmaiņas**

Enerģētikas hartas konference 2024. gada 3. decembra 35. sanāksmes statūtos noteiktajā sesijā pieņēma Enerģētikas hartas nolīguma pielikumu pārlabojumus un izmaiņas.

Šos pārlabojumus un izmaiņas piemēro provizoriski, un tie stājas spēkā saskaņā ar CCDEC 2024 15 GEN.

Atslēgvārdi: modernizācija, Enerģētikas hartas nolīgums, pielikumi, pārlabojumi, izmaiņas

**I. NI PIELIKUMA PĀRLABOJUMI**

1. Līgumslēdzējas Puses apstiprināja, ka izņēmuma kārtā tika atļauts izslēgt fosilo kurināmo no ieguldījumu aizsardzības, veicot NI pielikuma pārlabojumus Enerģētikas hartas nolīguma modernizācijas rezultātā, un nenosaka to kā pamatu sarunām par jauniem nolīgumiem vai citu nolīgumu pārskatīšanu, tostarp nolīgumiem, kas attiecas uz ieguldījumu veicināšanu un aizsardzību.

2. Virsrakstu aizstāj ar šādu tekstu, atsaucoties uz EM pielikumu sākotnējā EHN grozījumos un uz EM I pielikumu 1998. gadā grozītajā EHN:

“EM I pielikumā pozīcijās 2701–2715, 2804 10 un 4401–4402 uzskaitītie energomateriāli un energoprodukti, no tiem ražotā elektroenerģija (pozīcija 2716), sintētiskās degvielas un darbības, kas nav attiecināmas uz definīciju “saimnieciskā darbība enerģētikas nozarē” (saskaņā ar 1. panta 5. punktu)”

3. Pielikuma tekstu aizstāj ar šādu tekstu attiecībā uz EM pielikumu sākotnējā EHN grozījumos un uz EM I pielikumu 1998. gadā grozītā EHN grozījumos:

# “A iedaļa

Attiecībā uz visām Līgumslēdzējām Pusēm šajā iedaļā uzskaitītajiem energomateriāliem, energoproduktiem un darbībām, kas neietilpst termina “saimnieciskā darbība enerģētikas nozarē” definīcijas tvērumā.

2707 Akmeņogļu darvas eļļas un citi produkti, kas iegūti augsttemperatūras pārtvaicē; tamlīdzīgi produkti, kuros aromātisko komponentu masa pārsniedz nearomātisko komponentu masu.

Ex 4401 Malka apaļkoku, pagaļu, žagaru saišķu vai tamlīdzīgā veidā; koksnes šķeldas vai skaidas; zāģskaidas un koksnes atlikumi, aglomerēti vai neaglomerēti apaļkoku, brikešu, granulu vai tamlīdzīgā veidā.

4401 10 Malka apaļkoku, pagaļu, žagaru saišķu vai tamlīdzīgā veidā.

4402 Aglomerētas vai neaglomerētas kokogles (ieskaitot riekstu vai riekstu čaumalu kokogles).

# B iedaļa

1) Saistībā ar ieguldījumiem, kas veikti sākot no 2025. gada 3. septembra Eiropas Savienībā un tās dalībvalstīs, kuras ir šā nolīguma Līgumslēdzējas Puses, uz šādiem energomateriāliem, energoproduktiem un darbībām neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu:

a) i) EM I pielikumā pozīcijās 2701–2715 uzskaitītie energomateriāli un energoprodukti un no tiem ražotā elektroenerģija (pozīcija 2716);

ii) 2804 10 ūdeņradis, izņemot mazoglekļa ūdeņradi un atjaunīgo ūdeņradi, kas ietilpst termina “saimnieciskā darbība enerģētikas nozarē” definīcijas tvērumā. Mazoglekļa ūdeņradis ir no neatjaunīgajiem resursiem ražots ūdeņradis, kam ir būtiski samazinātas pilna aprites cikla emisijas, kas ir mazākas par 3tCO2eq/tH2. Atjaunīgais ūdeņradis ir ūdeņradis, kas ražots no atjaunīgajiem resursiem, izņemot biomasu, un kam pilna aprites cikla emisijas ir mazākas par 3tCO2eq/tH2;

iii) sintētiskās degvielas, izņemot mazoglekļa degvielas, kas ietilpst termina “saimnieciskā darbība enerģētikas nozarē” definīcijas tvērumā. Mazoglekļa degvielas ir reciklēta oglekļa degvielas, mazoglekļa ūdeņradis un sintētiskas gāzveida un šķidras degvielas, kas ražotas no mazoglekļa ūdeņraža, kurš atbilst pilna aprites cikla emisiju 70 % samazinājumam. Reciklēta oglekļa degvielas ir šķidras vai gāzveida degvielas, kas ražotas no neatjaunīgas izcelsmes šķidriem vai cietiem atkritumiem vai no neatjaunīgas izcelsmes atkritumu pārstrādes gāzes un izplūdes gāzes;

iv) saimnieciskā darbība saistībā ar oglekļa dioksīda uztveršanu, izmantošanu un uzglabāšanu;

b) neatkarīgi no a) apakšpunkta:

i) elektroenerģijai (pozīcija 2716), kas ražota no neapstrādātas naftas gāzēm un citiem gāzveida ogļūdeņražiem (pozīcija 2711) spēkstacijās un infrastruktūrās, kuras ļauj izmantot atjaunīgas un mazoglekļa gāzes un emitē mazāk par 380 g fosilā kurināmā izcelsmes CO2 uz 1 kWh elektroenerģijas, pēc 2030. gada 31. decembra neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu;

ii) elektroenerģijai (pozīcija 2716), kas ražota no neapstrādātas naftas gāzēm un citiem gāzveida ogļūdeņražiem (pozīcija 2711) spēkstacijās un infrastruktūrās, kuras ļauj izmantot atjaunīgas un mazoglekļa gāzes un emitē mazāk par 380 g fosilā kurināmā izcelsmes CO2 uz 1 kWh elektroenerģijas, attiecībā uz ieguldījumiem, ar kuriem aizstāj esošos ieguldījumus elektroenerģijas ražošanā (pozīcija 2716) no energomateriāliem un energoproduktiem, kas uzskaitīti pozīcijās 2701–2710, neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu pēc desmit gadiem no dienas, kad stājas spēkā 2024. gada 3. decembrī apstiprinātie šā pielikuma B iedaļā sniegtie pārlabojumi;

iii) neapstrādātas naftas gāzes un citu gāzveida ogļūdeņražu (pozīcija 2711) transportēšanai, pārvadei un sadalei pa cauruļvadiem, ar nosacījumu, ka šie cauruļvadi spēj droši un ilgtspējīgi transportēt atjaunīgas un mazoglekļa gāzes, ieskaitot ūdeņradi, neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu pēc desmit gadiem no dienas, kad stājas spēkā 2024. gada 3. decembrī apstiprinātie šā pielikuma B iedaļā sniegtie pārlabojumi.

2) Saistībā ar ieguldījumiem, kas veikti Šveicē sākot no 2025. gada 3. septembra, uz šādiem energomateriāliem, energoproduktiem un darbībām neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu:

a) 2804 10 ūdeņradis, izņemot mazoglekļa ūdeņradi un atjaunīgo ūdeņradi, kas ietilpst termina “saimnieciskā darbība enerģētikas nozarē” definīcijas tvērumā. Mazoglekļa ūdeņradis ir ūdeņradis uz fosilā kurināmā bāzes un ūdeņradis uz elektroenerģijas bāzes, kam ir būtiski samazinātas pilna aprites cikla siltumnīcefekta gāzu emisijas, kuras ir mazākas par 3tCO2eq/tH2. Atjaunīgais ūdeņradis ir ūdeņradis, kas ražots no atjaunīgajiem resursiem un kam pilna aprites cikla siltumnīcefekta gāzu emisijas ir mazākas par 3tCO2eq/tH2;

b) sintētiskās degvielas, kurām nav būtiski samazinātas aprites cikla siltumnīcefekta gāzu emisijas salīdzinājumā ar sintētiskajām degvielām, kas ražotas no fosilā kurināmā bez emisiju samazināšanas. Būtiski nozīmē, ka samazinājums ir vismaz 70 % apmērā.

3) Saistībā ar ieguldījumiem, kas veikti Apvienotajā Karalistē sākot no 2025. gada 3. septembra, uz šādiem energomateriāliem, energoproduktiem un darbībām neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu:

a) EM I pielikumā pozīcijās 2701–2715 uzskaitītie energomateriāli un energoprodukti un no tiem ražotā elektroenerģija (pozīcija 2716);

b) 2804 10 ūdeņradis, izņemot mazoglekļa ūdeņradi, kas paliek definīcijas “saimnieciskā darbība enerģētikas nozarē” piemērošanas jomā. Mazoglekļa ūdeņradis ir:

i) ūdeņradis uz fosilā kurināmā bāzes ar oglekļa uztveršanu un uzglabāšanu;

ii) ūdeņradis uz elektroenerģijas bāzes vai

iii) ūdeņradis, kas ražots ar citām ražošanas metodēm,

kas atbilst Apvienotās Karalistes Mazoglekļa ūdeņraža standartam, kas publicēts laikā, kad tiek veikti ieguldījumi;

c) šā punkta a) un b) apakšpunkts neattiecas uz šādiem energomateriāliem un energoproduktiem, kas paliek definīcijas “saimnieciskā darbība enerģētikas nozarē” piemērošanas jomā:

i) uz elektroenerģiju (EM I pielikuma pozīcija 2716), kas ražota no neapstrādātas naftas gāzēm un citiem gāzveida ogļūdeņražiem (EM I pielikuma pozīcija 2711) spēkstacijās un infrastruktūrās, izmantojot oglekļa uztveršanu un uzglabāšanu, ja aprites cikla siltumnīcefekta gāzu emisijas ir būtiski samazinātas;

ii) uz neapstrādātas naftas gāzes un citu gāzveida ogļūdeņražu (EM I pielikuma pozīcija 2711) transportēšanu, pārvadi un sadali pa cauruļvadiem, ar nosacījumu, ka šie cauruļvadi spēj droši un ilgtspējīgi transportēt atjaunīgas un mazoglekļa gāzes.

4) a) Kamēr nav stājušies spēkā šā nolīguma grozījumi, kas pieņemti 2024. gada 3. decembrī, šā nolīguma III daļu nepiemēro turpmāk uzskaitītajai Līgumslēdzējai Pusei attiecībā uz tās teritorijā veiktiem citas Līgumslēdzējas Puses ieguldītāja ieguldījumiem saistībā ar energomateriāliem, energoproduktiem vai darbībām, ko šī cita Līgumslēdzēja Puse ir izslēgusi šā pielikuma B iedaļā:

1. Japāna

b) Kamēr nav stājušies spēkā šā nolīguma grozījumi, kas pieņemti 2024. gada 3. decembrī, turpmāk uzskaitītā Līgumslēdzēja Puse nedod beznosacījuma piekrišanu saskaņā ar 26. panta 3. punkta a) apakšpunktu attiecībā uz strīdu, kas radies saistībā ar tās teritorijā veiktiem citas Līgumslēdzējas Puses ieguldītāja ieguldījumiem saistībā ar energomateriāliem, energoproduktiem vai darbībām, ko šī cita Līgumslēdzēja Puse ir izslēgusi šā pielikuma B iedaļā:

1. Šveice

2. Turcija

# C iedaļa

1) Saistībā ar ieguldījumiem, kas veikti pirms 2025. gada 3. septembra Eiropas Savienībā un tās dalībvalstīs, kuras ir šā nolīguma Līgumslēdzējas Puses, uz šā pielikuma B iedaļas 1. punkta a) apakšpunktā uzskaitītajiem energomateriāliem, energoproduktiem un darbībām neattiecina definīciju “saimnieciskā darbība enerģētikas nozarē” tikai attiecībā uz šā Nolīguma III daļu pēc desmit gadiem no dienas, kad stājas spēkā 2024. gada 3. decembrī apstiprinātie šā pielikuma C iedaļā sniegtie pārlabojumi, bet ne vēlāk kā 2040. gada 31. decembrī.

2) Saistībā ar ieguldījumiem, kas veikti Apvienotajā Karalistē pirms 2025. gada 3. septembra:

a) uz energomateriāliem un energoproduktiem, kas uzskaitīti EM I pielikumā pozīcijās 2701–2715, un uz elektroenerģiju, kas no tiem ražota (pozīcija 2716), neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu no dienas, kad stājas spēkā 2024. gada 3. decembrī apstiprinātie šā pielikuma C iedaļā sniegtie pārlabojumi;

b) uz energomateriāliem un energoproduktiem, kas uzskaitīti EM I pielikumā pozīcijās 2701–2715, un uz elektroenerģiju, kas no tiem ražota (pozīcija 2716), neattiecina definīciju “saimnieciskā darbība enerģētikas nozarē” tikai attiecībā uz šā nolīguma III daļu pēc 10 gadiem no dienas, kad stājas spēkā 2024. gada 3. decembrī apstiprinātie šā pielikuma C iedaļā sniegtie pārlabojumi;

c) šā punkta a) un b) apakšpunkts neattiecas uz šādiem energomateriāliem un energoproduktiem, kas paliek definīcijas “saimnieciskā darbība enerģētikas nozarē” piemērošanas jomā:

i) uz elektroenerģiju (EM I pielikuma pozīcija 2716), kas ražota no neapstrādātas naftas gāzēm un citiem gāzveida ogļūdeņražiem (EM I pielikuma pozīcija 2711) spēkstacijās un infrastruktūrās, izmantojot oglekļa uztveršanu un uzglabāšanu, ja aprites cikla siltumnīcefekta gāzu emisijas ir būtiski samazinātas;

ii) uz neapstrādātas naftas gāzes un citu gāzveida ogļūdeņražu (EM I pielikuma pozīcija 2711) transportēšanu, pārvadi un sadali pa cauruļvadiem, ar nosacījumu, ka šie cauruļvadi spēj droši un ilgtspējīgi transportēt atjaunīgas un mazoglekļa gāzes.”

**II. EM PIELIKUMA** (sākotnējā EHN) / **EM I PIELIKUMA** (1998. gada grozītajā EHN) **PĀRLABOJUMI**

1. Pielikuma sākumā pievieno:

“Šajā pielikumā ir iekļauta norāde “ex”, kas nozīmē, ka minētais produktu apraksts neaptver pilnīgi visu produktu klāstu Pasaules Muitas organizācijas nomenklatūras pozīcijās vai turpmāk uzskaitītajos harmonizētās sistēmas kodos.”

2. Aizstāj “2612 10” ar “2612 10” un “2612 20” ar “2612 20”; pielikuma beigās iedaļā “Cita veida enerģija” pievieno:

“2207 10 Nedenaturēts etilspirts ar spirta tilpumkoncentrāciju 80 tilp. % vai vairāk.

2804 10 Ūdeņradis.

2814 10 Bezūdens amonjaks.

2905 11 Metanols.

2915 11 Skudrskābe.

Biomasa ir bioloģiski noārdāma frakcija lauksaimniecības, mežsaimniecības un ar tām saistīto nozaru, tostarp zivsaimniecības un akvakultūras nozaru, produktos, atkritumos un atliekās (tostarp augu un dzīvnieku izcelsmes vielās), kā arī bioloģiski noārdāma frakcija bioloģiskas izcelsmes rūpniecības un sadzīves atkritumos.

Biogāze ir gāzveida kurināmais, ko ražo no biomasas.

Sintētiskās degvielas ir degvielas, kas sintezētas no ūdeņraža un oglekļa plūsmām.”

**III. G PIELIKUMA** (sākotnējā EHN) / **W PIELIKUMA** (1998. gada grozītajā EHN) **PĀRLABOJUMI**

1. Virsrakstā un tekstā visas atsauces uz “29” aizstāj ar “32”.

**IV. PIELIKUMU IZMAIŅAS**

1. Pielikumu satura rādītāju aizstāj šādi:

|  |  |
| --- | --- |
| Sākotnējā EHN | 1998. gadā grozītajā EHN |
| 1. EM pielikums  Energomateriāli un energoprodukti  (saskaņā ar 1. panta 4. punktu)  2. NI pielikums  EM I pielikumā pozīcijās 2701–2715, 2804 10 un 4401–4402 uzskaitītie energomateriāli un energoprodukti, no tiem ražotā elektroenerģija (pozīcija 2716), sintētiskās degvielas un darbības, kas nav attiecināmas uz definīciju “saimnieciskā darbība enerģētikas nozarē”  (saskaņā ar 1. panta 5. punktu)  3. TRM pielikums  Paziņojums un pārejas perioda beigas (*TRIM*)  (saskaņā ar 5. panta 4. punktu)  4. N pielikums  To Līgumslēdzēju Pušu saraksts, kuras pieprasa iesaistīt tranzītā vismaz trīs atsevišķas teritorijas  (saskaņā ar 7. panta 1. punkta ii) apakšpunktu)  5. VC pielikums  To Līgumslēdzēju Pušu saraksts, kuras uzņēmušās brīvprātīgas saistības attiecībā uz 10. panta 5. punktu  (saskaņā ar 10. panta 7. punktu)  6. ID pielikums  To Līgumslēdzēju Pušu saraksts, kuras neļauj ieguldītājiem atkārtoti nodot tādu pašu strīdu izskatīšanai starptautiskajā šķīrējtiesā vēlākā posmā atbilstīgi 26. pantam  (saskaņā ar 26. panta 3. punkta b) apakšpunkta i) daļu)  7. IA pielikums  To Līgumslēdzēju Pušu saraksts, kuras neļauj ieguldītājiem vai Līgumslēdzējai Pusei nodot izskatīšanai starptautiskajā šķīrējtiesā strīdu, kas attiecas uz 10. panta 13. punktu  (saskaņā ar 26. panta 3. punkta c) apakšpunktu un 30. panta 2. punktu)  8. P pielikums  Īpaša iekšējo strīdu atrisināšanas kārtība  (saskaņā ar 30. panta 3. punkta i) apakšpunktu)  9. G pielikums  Izņēmumi un noteikumi, ar kuriem reglamentē VVTT noteikumu un ar to saistīto dokumentu piemērošanu  (saskaņā ar 32. panta 2. punkta a) apakšpunktu) | 1. EM I pielikums  Energomateriāli un energoprodukti  (saskaņā ar 1. panta 4. punktu)  2. EM II pielikums  Energomateriāli un energoprodukti  (saskaņā ar 1. panta 4. punktu)  3. EQ I pielikums  Energoiekārtu saraksts  (saskaņā ar 1. panta 4.bis punktu)  4. EQ II pielikums  Energoiekārtu saraksts  (saskaņā ar 1. panta 4.bis punktu)  5. NI pielikums  EM I pielikumā pozīcijās 2701–2715, 2804 10 un 4401–4402 uzskaitītie energomateriāli un energoprodukti, no tiem ražotā elektroenerģija (pozīcija 2716), sintētiskās degvielas un darbības, kas nav attiecināmas uz definīciju “saimnieciskā darbība enerģētikas nozarē”  (saskaņā ar 1. panta 5. punktu)  6. TRM pielikums  Paziņošana un pakāpeniska nomaiņa (*TRIM*)  (saskaņā ar 5. panta 4. punktu)  7. N pielikums  To Līgumslēdzēju Pušu saraksts, kuras pieprasa iesaistīt tranzītā vismaz trīs atsevišķas teritorijas  (saskaņā ar 7. panta 1. punkta ii) apakšpunktu)  8. VC pielikums  To Līgumslēdzēju Pušu saraksts, kuras uzņēmušās brīvprātīgas saistības attiecībā uz 10. panta 5. punktu  (saskaņā ar 10. panta 7. punktu)  9. ID pielikums  To Līgumslēdzēju Pušu saraksts, kuras neļauj ieguldītājiem atkārtoti nodot tādu pašu strīdu izskatīšanai starptautiskajā šķīrējtiesā vēlākā posmā atbilstīgi 26. pantam  (saskaņā ar 26. panta 3. punkta b) apakšpunkta i) daļu)  10. IA pielikums  To Līgumslēdzēju Pušu saraksts, kuras neļauj ieguldītājiem vai Līgumslēdzējai Pusei nodot izskatīšanai starptautiskajā šķīrējtiesā strīdu, kas attiecas uz 10. panta 13. punktu  (saskaņā ar 26. panta 3. punkta c) apakšpunktu un 30. panta 2. punktu)  11. P pielikums  Īpašā procedūra iekšējā strīda izšķiršanai”  (saskaņā ar 30. panta 3. punkta i) apakšpunktu)  12. W pielikums  Izņēmumi un noteikumi PTO līguma noteikumu piemērošanai  (saskaņā ar 32. panta 2. punkta a) apakšpunktu)  13. BR pielikums  To Līgumslēdzēju Pušu saraksts, kuras nepaaugstina nevienu muitas nodokli vai citu maksājumu virs apjoma, kas izriet no to saistībām vai visiem noteikumiem, kuri ir piemērojami tām saskaņā ar PTO līgumu  (saskaņā ar 32. panta 7. punktu)  14. BRQ pielikums  To Līgumslēdzēju Pušu saraksts, kuras nepaaugstina nevienu muitas nodokli vai citu maksājumu virs apjoma, kas izriet no to saistībām vai visiem noteikumiem, kuri ir piemērojami tām saskaņā ar PTO līgumu  (saskaņā ar 32. panta 7. punktu) |
| 10. D pielikums  Tirdzniecības strīdu izšķiršanas pagaidu noteikumi  (saskaņā ar 32. panta 7. punktu)  11. B pielikums  Princips Hartas izmaksu sadalīšanai  (saskaņā ar 37. panta 3. punktu)  12. PD pielikums Valsts parāds  (saskaņā ar 26. panta 12. punktu)  13. NPT pielikums  To Līgumslēdzēju Pušu saraksts, kurām nepiemēro III daļu attiecībā uz to teritorijā veiktiem citas Līgumslēdzējas Puses ieguldītāja ieguldījumiem saistībā ar energomateriāliem, energoproduktiem vai darbībām, ko šī cita Līgumslēdzēja Puse ir izslēgusi NI pielikumā  (saskaņā ar 16.bis pantu)  14. IA-NI pielikums  To Līgumslēdzēju Pušu saraksts, kuras nav devušas beznosacījuma piekrišanu iesniegt starptautiskajā šķīrējtiesā strīdu, kas attiecas uz to teritorijā veiktiem citas Līgumslēdzējas Puses ieguldītāja ieguldījumiem saistībā ar energomateriāliem, energoproduktiem vai darbībām, ko šī cita Līgumslēdzēja Puse ir izslēgusi NI pielikumā  (saskaņā ar 26. panta 3. punkta d) apakšpunktu) | 15. D pielikums  Tirdzniecības strīdu izšķiršanas pagaidu noteikumi  (saskaņā ar 32. panta 9. punktu)  16. B pielikums  Princips Hartas izmaksu sadalīšanai  (saskaņā ar 37. panta 3. punktu)  17. PD pielikums Valsts parāds  (saskaņā ar 26. panta 12. punktu)  18. NPT pielikums  To Līgumslēdzēju Pušu saraksts, kurām nepiemēro III daļu attiecībā uz to teritorijā veiktiem citas Līgumslēdzējas Puses ieguldītāja ieguldījumiem saistībā ar energomateriāliem, energoproduktiem vai darbībām, ko šī cita Līgumslēdzēja Puse ir izslēgusi NI pielikumā  (saskaņā ar 16.bis pantu)  19. IA-NI pielikums  To Līgumslēdzēju Pušu saraksts, kuras nav devušas beznosacījuma piekrišanu iesniegt starptautiskajā šķīrējtiesā strīdu, kas attiecas uz to teritorijā veiktiem citas Līgumslēdzējas Puses ieguldītāja ieguldījumiem saistībā ar energomateriāliem, energoproduktiem vai darbībām, ko šī cita Līgumslēdzēja Puse ir izslēgusi NI pielikumā  (saskaņā ar 26. panta 3. punkta d) apakšpunktu) |

2. EQ I pielikumā pirms “ex 7304” pievieno:

“6806 Sārņu vate, akmens vate un tamlīdzīga minerālvate; uzpūsts vermikulīts, uzpūsti māli, putoti izdedži un tamlīdzīgi uzpūsti minerālu materiāli; siltumizolējošu, skaņu izolējošu un skaņu absorbējošu minerālu materiālu maisījumi un izstrādājumi, kas nav minēti pozīcijā 6811 vai 6812 vai 69. nodaļā.

7008 Daudzkārtaini stikla izolatori.”

3. EQ I pielikumā pozīcijā ex 8517 aiz “ieskaitot” pievieno “viedtālruņus un citus”.

4. EQ I pielikumā aizstāj “8528 41” ar “8528 42”; aizstāj “8528 51” ar “8528 52”; aizstāj “8528 61” ar “8528 62”; un visās trijās vietās tekstu “kas izmantojami tikai vai vienīgi automātiskā datu apstrādes iekārtā, kas minēta pozīcijā 8471” aizstāj ar “kas projektēti izmantošanai automātiskās datu apstrādes sistēmā, kura minēta pozīcijā 8471, un ko iespējams tieši savienot ar šo sistēmu”.

5. EQ I pielikumā pozīciju 8541 aizstāj ar tekstu “Pusvadītājierīces (piemēram, diodes, tranzistori, uz pusvadītājiem balstīti pārveidotāji); gaismjutīgas pusvadītāju ierīces, ieskaitot fotoelementus, kas ir vai nav samontēti moduļos vai iemontēti paneļos; gaismas diodes (LED), kas ir vai nav samontētas ar citām gaismas diodēm (LED); samontēti pjezoelektriskie kristāli” un pozīcijā ex 8541 40 aiz vārda “diodes” pievieno “(LED):”

6. EQ I pielikumā ierakstā pēc “ex 9030 10” aiz frāzes “jaudas mērīšanai vai kontrolei” pievieno tekstu “kas nav paredzēti pusvadītāja substrātu vai ierīču mērīšanai vai kontrolei”.

7. N pielikuma virsrakstā aizstāj “7. panta 10. punkta a) apakšpunktam” ar “7. panta 10. punkta ii) apakšpunktam”; svītro norādi “Amerikas Savienotās Valstis un Kanāda”.

8. VC pielikuma virsrakstā aizstāj “10. panta 3. punktam” ar “10. panta 5. punktam” un “10. panta 6. punktam” ar “10. panta 7. punktam”.

9. ID pielikumā sarakstu aizstāj ar šādu:

“1. Azerbaidžāna

2. Bosnija un Hercegovina

3. Bulgārija

4. Horvātija

5. Kipra

6. Čehijas Republika

7. Eiropas Savienība un Eiropas Atomenerģijas kopiena (*Euratom*)

8. Somija

9. Grieķija

10. Ungārija

11. Īrija

12. Itālija

13. Japāna

14. Kazahstāna

15. Mongolija

16. Ziemeļmaķedonija

17. Norvēģija

18. Polija

19. Portugāle

20. Rumānija

21. Slovēnija

22. Spānija

23. Zviedrija

24. Turcija”.

10. IA pielikuma virsrakstu aizstāj ar “To Līgumslēdzēju Pušu saraksts, kas neļauj ieguldītājiem vai Līgumslēdzējai Pusei nodot izskatīšanai starptautiskajā šķīrējtiesā strīdu, kas attiecas uz 10. panta 13. punktu (saskaņā ar 26. panta 3. punkta c) apakšpunktu un 30. panta 2. punktu)” un valstu sarakstu aizstāj ar šādu:

“1. Ungārija

2. Norvēģija”.

11. P pielikuma virsrakstā aizstāj tekstu “27. panta 3. punkta i) apakšpunktam” ar “30. panta 3. punkta i) apakšpunktam” un I daļā svītro norādi “Kanāda un Austrālija”.

12. BR pielikuma virsrakstā un BRQ pielikuma virsrakstā aizstāj tekstu “29. panta 7. punktu” ar “32. panta 7. punktu”.

13. D pielikuma virsrakstā un tekstā visas atsauces uz “29” aizstāj ar “32”.